Francis of Delirium

Francis of Delirium ass e kanadesch-US-amerikanesche Museksduo, deen zu Lëtzebuerg gegrënnt gouf an och do baséiert ass.

 Bandgeschicht 
De Projet gouf 2019 vun der deemools siwwenzéngjäreger Schülerin Jana Bahrich zesumme mam Batteur Chris Hewett gegrënnt. Si ass eng Kanadierin, déi an der Belsch gebuer gouf an 2014 op Lëtzebuerg geplënnert ass.delano.lu: Francis of Delirium in the same agency as Brad Pitt and Beyoncé vum Julien Carette (18. Januar 2022) Zu Lëtzebuerg war si an der selwechter Schoul wéi d'Duechtere vum Batteur Chris Hewitt, deen ursprénglech vu Seattle kënnt. Zesummen hu si séier ugefaange Musek ze maachen.lequotidien.lu: Jana Bahrich (Francis of Delirium) : «Le rock, c’est s’échapper en martelant sa guitare» vum Grégory Cimatti (3. AUgust 2020)fingertipsmusic.com: “The Funhouse” – Francis of Delirium (21. Abrëll 2021) Nach am selwechte Joer hu Francis of Delirium um Newcomerconcours Screaming Fields matgemaach an do de Präis fir déi bescht Live-Performance gewonnen. Och de Song Contest hu si do gewonnen. Domat krute si d'Méiglechkeet, e Lidd am Tounstudio vun der Rockhal professionell opzehuelen, e Videoclip ze dréinen an d'Joer drop live an der Rockhal opzetrieden.mega.public.lu: Francis Of Delirium – Taina Bofferding Félicite La Lauréate Du Screaming Fields Song Contest (13. Juli 2019)

Am Januar 2020 gouf déi éischt Single Quit Fucking Around an de Museksvideo verëffentlecht. Eleng op Spotify gouf et iwwer 1,8-milliounemol gestreamt. Och déi zweet, drëtt a véiert Singelen, Circles, Ashamed  a Karen, kruten all e Museksvideo. Et waren Extraite vun der EP All Change, déi am Juni 2020 beim brittesche Plackelabel Dalliance Recordings op de Maart koum. D'EP behandelt negativ Gedankemusteren a wéi s'all Aspekt vun enger Persoun hirem Liewen iwwerhuele kënnen. All Lidd dréint sech op déi eng oder aner Manéier ëm dat Theema.godisinthetvzine.co.uk: Introducing: Francis of Delirium (7. Juli 2020)

Den Titel Equality Song huet d'Jana Bahrich am Optrag vum Lëtzebuerger Ministère fir Gläichstellung tëschent Fraen a Männer geschriwwen, fir 100 Joer Fraewalrecht ze feieren.thelineofbestfit.com: “Equality Song” is a powerful and poignant message from Francis of Delirium vum Ben Miles (7. September 2020)

Déi zweet EP Wading hu Francis of Delirium am Abrëll 2021 verëffentlecht. Den Extrait Let It All Go krut e Video a Claymation-Technik. Am selwechte Joer ass den Duo och e puermol zu Lëtzebuerg an a Groussbritannien opgetrueden. Am Oktober 2021 goufe s'um brittesche Radiosender BBC Radio 1 virgestallt an interviewt.D'Emissioun op bbc.co.uk

Och d'Joer drop hate si eng ganz Rei Concerten am Vereenegte Kinnekräich, haaptsächlech als Virgrupp vun der Rocksängerin Soccer Mommy, an och an den USA, Frankräich an anere Länner hu si gespillt. Och op den Escher Francofolies si s'opgetrueden. Donieft hu se d'EP The Funhouse am Abrëll 2022 erausbruecht. Bei de Lëtzebuerger Musekspräisser 2022 ware Francis of Delirium direkt an zwou Kategorien nominéiert: "Op der Bün" an "Nowuesstalent". Och bei den europäesche Musekspräisser Music Moves Europe Awards vun der Europäescher Unioun war si als éischte lëtzebuergesche Kënschtler nominéiert.kulturlx.lu: Francis of Delirium nominated for the prestigious Music Moves Europe Awards 2022  (7. Januar 2022)

2023 hu Francis of Delirium d'Lidder Real Love a First Touch erausbruecht. De Rares Matei an d'Jana Bahrich hunn zesummen de Clip vum Titel Real Love gedréint, dee méi a Richtung Indie-Pop geet.visions.de: Liebesschwüre vum Lisa Elsen (19. Juli 2023)

Den Numm Francis of Delirium ass inspiréiert vun enger Erfarung aus der Kandheet vun der Sängerin. Deemools huet eng Fra mam Numm Francis, déi am Altersheem vun der Jana Bahrich hire Grousseltere gewunnt huet, hir wärend hire Visitte Beleidegungen nogeruff.Get To Know: fierce but thoughtful alternative rockers Francis of Delirium vum Conor Lochrie (4. Mee 2022)

 Diskografie 

 EPen 
 2020: All Change
 2021: Wading
 2022: The Funhouse

 Lidder (Auswiel) 

 2020: Quit Fucking Around
 2020: Circles
 2020: Ashamed
 2020: Karen
 2020: Equality Song
 2020: Lakes
 2021: Let It All Go
 2021: Red
 2021: I Think I'm Losing
 2021: Come Out and Play
 2021: All Love
 2022: The Funhouse
 2022: Mirrors
 2023: Real Love
 2023: First Touch

 Auszeechnungen 
2024 goufe si mam Lëtzebuerger Musekspräis, dee vum Kulturministère organiséiert gëtt, an der Kategorie „Musique amplifiée“ ausgezeechent.

 Um Spaweck 
 Presenz op Instagram, Facebook a Bandcamp
 Diskografie op Spotify a Rate Your Music
 Videografie op YouTube

Kategorie:Lëtzebuergesch Rockgruppen